Cerro Baúl
Cerro Baúl Res apud Vicidata repertae: Altitudo: 2 585 metrum Locus: 17°6′50″S 70°51′45″W Civitas: Peruvia Geographia Superficies: 8 hectarium Tabula aut despectus Cerro Baúl Situs in Peruvia Cerro Baúl (nomen Hispanicum, scilicet "mons thesaurarius") est mons iuxta urbem Moqueguam eminens in praefectura eiusdem nominis Peruviae. Ibi arcem posuerunt saeculo fere VII p.C.n. populus Huari. Inter aedificia huius arcis braxatorium ab archaeologis repertum est ubi potio fortis, videlicet cicha e molle, e bacis arboris Schini mollis conficiebatur. Censetur arce anno circiter 1000 ab inimicis obsessa populus epulum ultimum paravisse et consumpsisse, cyathos in medio iactos confregisse, aedificia combussisse. Quo incendio vestigia multa tam alimentorum quam fictilium conservata sunt.